**Kedves Kollégisták,**

A Lengyel Gyula Kollégiumban az idén is lehetőség nyílik a Nyári Kollégium igénybevételére.

**Jelentkezési időszak: 2024. május 17. péntek —május 31.péntek 24.00.**

**Eredményhirdetés: legkésőbb 2024. június 6-án, csütörtökön.**

**Nyári Kollégiumban elsősorban azok nyerhetnek elhelyezést, akik aktív kollégiumi jogviszonnyal rendelkeznek. Amennyiben marad férőhely, a BGE-n ebben a tanévben végzett hallgató, ill. más felsőoktatási intézmény hallgatója is kaphat elhelyezést, mint szállásbérlő.**

Nyári Kollégiumot igényelni lehet 1 hónapra (július vagy augusztus), illetve mindkét hónapra (július és augusztus). 1 hónapnál rövidebb időszakra nem áll módunkban szállást biztosítani!

Az elszállásolás kétágyas és négyágyas szobákban történik, az optimális helykihasználás szerint. A négyágyas szobákban a nyári kollégium során 3 fő kerül elhelyezésre.

A nyári felújítások miatt szobák csak az első, a második és a harmadik emeleten lesznek kiadva. A negyedik emelet üresen marad! A harmadik emeleten elszállásolt hallgatóknak lehetséges, hogy a nyári kollégium során a felújítások miatt majd át kell költöznie a negyedik emeletre.

A 3. emeleten 20 db négyágyas szoba van. Ezen a szinten a higiéniás helyiségek és a konyhák a folyosón vannak. Az 1-2. emeleten a higiéniás helyiségek a szobákban találhatóak, itt a szobákban 2 fő részére tudunk lakhatást biztosítani. Minden szobában van internetcsatlakozási lehetőség és wifi-lefedettség.

A Nyári Kollégiumban a Házirendeket, az érvényben levő KSz-t, valamint a Rektori utasítás aBudapesti Gazdasági Egyetemen érvényesíthető kollégiumi többletszolgáltatási díjakról c. szabályozókat be kell tartani.

**A kérelmet e-mailben Kovács Tímea kollégiumi ügyintézőhöz kell benyújtani.**

**Kovacs****.Timea@uni-bge.hu**

**A kérelemhez a jelentkezési lapot kitöltve, aláírva csatolni kell. A jelentkezési lapon a kérelem indokát fel kell tüntetni.**

**Nyári Kollégiumi ellátásban csak az részesülhet, akinek nincs függőben lévő kollégiumi díjtartozása**. Aktív hallgatóink – az évközi térítési díjhoz hasonlóan – a Neptun rendszeren keresztül fizetik a nyári szállásdíjat, aktív hallgatói jogviszonnyal nem rendelkező bérlők kártyás befizetéssel a portán.

**Nyári Kollégiumi díjak**

* **aktív hallgatói jogviszonnyal rendelkező hallgatók kétágyas szoba ár: 48 480 Ft /hó/fő**
* **aktív hallgatói jogviszonnyal rendelkező hallgatók négyágyas szoba ár: 34 630 Ft/hó/fő**
* **nem aktív hallgatói jogviszonnyal rendelkező hallgatók kétágyas szoba ár: 48 480 Ft /hó/fő+500Ft IFA/nap**
* **nem aktív hallgatói jogviszonnyal rendelkező hallgatók négyágyas szoba ár: 34 630 Ft /hó/fő+500Ft IFA/nap**
* **Más felsőoktatási intézményben hallgatói jogviszonnyal rendelkező hallgatók kétágyas szoba ár: 72 650 Ft/hó/fő**
* **Más felsőoktatási intézményben hallgatói jogviszonnyal rendelkező hallgatók négyágyas szoba ár: 41 550 Ft/hó/fő**

Beköltözés: július 1.-től, ill. augusztus 1.-től.

**Figyelem! Legkésőbb augusztus 24.-ig ki kell költözniük a kollégiumból, az év végi kötelező fertőtlenítő nagytakarítás miatt! Ez azokra is vonatkozik, akik a következő tanévre helyet nyertek a Kollégiumba.**

Budapest, 2024. május 17.

Duba Berill

Kollégiumvezető